SARL-NUUS SONDAG 22 NOVEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. Hierdie, en vorige bulletins kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750; 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


STIL SLEUTEL 


Dit is met leedwese dat die afsterwe van John Hughes, KGOMB, op 16 November, 
na n beroerte, aangekondig moet word. John was goed bekend onder die Suid- 
Afrikaanse DX-ers en kompetisiedeelnemers. Ons betuig ons innige meegevoel 
met sy familie en baie vriende. 


(POUSE) 

Vandag in die nuus: 

INTEGNET VANAAND 

KRY n VROEË KERSGESKENK 

OPSTELKOMPETISIE SE SLUITINGSDATUM UITGESTEL 


U luister na Z4S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


INTEGNET VANAAND 


Vanaand keer die SARL-integnet terug na n paar maande se stilte. Die onderw- 
erp is “SO6T7 - SumbandilaSat”, Suid-Afrika se tweede satelliet. Die aanbieders 
is Hannes Coetzee, ZS6BZP, wat saam met Andrew Roos, ZSGAA, verantwo- 
ordelik was vir die amateurradio-loonvrag. Ander deelnemers is Jan-Albert 
Koekemoer, ZR1JAK, van SunSpace, wat n sleutelrol gespeel het in die in- 
gebruikneming van die satelliet en Allan Saul, ZS1LS, wat die deeglike toets- 
ing gedoen het. Integnet is op die lug om 19:30 SAT op n herhaler naby u. 
Dit is ook beskikbaar op Echolink en op die webstroom deur ZS6FCS. Besoek 
www.amateurradio.org.za/armi.htm vir besonderhede. 


KRY n VROEË KERSGESKENK 


As u nie n lid van die SARL is nie, of n persoon wie se lidmaatskap meer 
as 18 maande gelede verval het, kan u vir uself n kersgeskenk besorg deur 
aan te sluit voor 5 Desember teen die halfjaar-tarief. U kry Desember gratis, 


asook n kopie van die November /Desember-uitgawe van Radio 7. Hierdie aan- 
bod geld nie vir persone wie se lidmaatskap op 1 Julie vanjaar verval het nie. 
As u in hierdie groep is, betaal die agterstallige ledegeld en maak seker u kry 
die volgende uitgawe van Radio 7ZS. Elke dan en wan word die vraag gevra 
waarom ek by die SARL moet aansluit? Die Suid-Afrikaanse Radioliga is die 
Nasionale Liggaam vir Amateurradio in Suid-Afrika en n direkte skakel met 
die Departement van Kommunikasie, die Onafhanklike Kommunikasieowerheid 
van Suid-Afrika (OKOSA) en verskeie ander staats- en nie-staatsorganisasies. 
In die daaglikse lewe sluit mense by verskeie organisasies aan, party omdat die 
wet dit bepaal, ander weens die voordele vir individue en hul beroep, sport of 
stokperdjie. Radioamateurs verkry, deur die SARL, die volgende: (1) VER- 
TEENWOORDIGING OP NASIONALE VLAK Die SARL verteenwoordig alle 
radioamateurs wanneer daar met die owerhede geskakel word om te sorg dat 
die amateurspektrum beskerm word. `n Goeie ledetal van die SARL verseker 
'n verteenwoordigende magsposisie. (2) INTERNASIONALE VERTEENWO- 
ORDIGING Die SARL is n lid van die Internasionale Amateurradiounie (die 
TARU), wat radioamateurs by die Internasionale 'Telekommunikasieunie (ITU) 
verteenwoordig. Dié organisasie reguleer die internasionale frekwensiespektrum. 
Die TARU werk voortdurend agter die skerms by die Wêreld-radiokonferensies 
om te verseker dat amateurfrekwensies beskerm, en selfs uitgebrei word. Die 
IARU verkry sy status deur die radioamteurverenigings van die onderskeie lid- 
lande, soos die SARL, wat verteenwoordiging in hul onderskeie lande het. (3) 
INLIGTING OOR DIE NUUTSTE TEGNOLOGIE Deur middel van n inter- 
aktiewe webwerf, weeklikse nuusbulletins, Radio 'Tegnologie-in-aksie, simposia 
en n tweemaandelikse publikasie Radio ZS hou die SARL radioamateurs op 
hoogte van nuwe tegnologie. Sou dit nie beter wees as u deel hiervan is, en nie 
net n bystander nie? Ons is seker dat as u die drie redes hierbo genoem in 
ag neem, dat u ook n lid sal wil wees. As u reeds n lid is, baie dankie vir u 
ondersteuning. 


LEDEGELD IN DIE VERKEERDE REKENING INBETAAL 


Mariska vra dat die radioamateurs, wie se roepseine hier onder aangegee word, 
haar spoedig by die NARS moet kontak oor hul ledegeld wat foutiewelik by 
Standard Bank, in plaas van die ABSA-rekening, inbetaal is. Mariska kan by O11 
675 2393 of per e-pos na admin@sarl.org.za gekontak word. Die radioamateurs is: 
ZS17U, ZS2AG, ZS2KW, 782-0273, 153G, ZSANS, ZRSGSEP, ZS5DCF, ZSSR, 
ZSSUA, ZR6GAPX, ZR6GARV, ZR6DG, ZR6NHA, ZS6GBHE, ZS6GBYG, ZS6DGB, 
ZSGEU, ZS6IGR, ZS6KO, ZS6PHW, ZS6POT en ZS6TAF. 


Net weer Mariska se besonderhede: 011 675 2393 of e-pos na admin@sarl.org.za. 
NOMINASIES VIR DIE SARL-RAAD 


Lede word herinner dat nominasies op 30 November sluit. Is u area verteenwo- 
ordig? Dit is nou tyd om aksie te neem. 


OPSTELKOMPETISIE SE SLUITINGSDATUM UITGESTEL 


Die sluitingsdatum vir die Ruimte-opstelkompetisie vir leerders is uitgestel na 
15 Januarie 2010, om leerders, wat die afgelope twee maande eksamens geskryf 
het, meer tyd te gee om die opstel te voltooi. Intussen het die lys met pryse 
gegroei. Besoek gerus www.amateurradio.org.za. 


HAMNET WES-KAAP 


Daar is besluit dat, vanaf 25 November 2009, die Woensdagaand-bulletin weer 
terugkeer na die somertyd van 20:30 SAT. David, ZSIDDK, doen n herleiding 
op 3 760 kHz en noem dat die bande eers later oopmaak. Dit beteken dat enige 
vêr stasies wat om 19:30 SAT op 3 760 kHr luister, sal vind dat die band nog 
toe is. Dié bulletin is daar vir almal wat belangstel in noodkommunikasie in 
Suider-Afrika en daar is gereelde inroepe vanuit ZS2, 783, 7S4, 755, 756 en 
V51. Rapporteer in op Woensdagaande op 3 760 kHz en sluit aan by Hamnet 
Wes-Kaap. 


KOMPETISIENUUS 


PEARS borg elke jaar twee kompetisies. Die jaarlikse PEARS HF-kompetisie 
vind op Sondag 6 Desember plaas vanaf 14:00 tot 18:00 SAT op 40 en 80 meter. 
Die PEARS Nasionale BHF/UHF-kompetisie word op 15 tot 17 Januarie 2010 
gehou. Meer inligting volg in toekomstige bulletins. 


Die Antieke Draadloosvereniging se HF @SO-geselligheid. Die kompetisiekomi- 
tee het die uitslae bekend gemaak van die Antieke Draadloosvereniging se HF 
OSO-geselligheid gehou op 10 en 11 Oktober: AM 1e Jan Botha, ZS4JAN, met 
213 punte; 2e Don Radford, ZS5DR, 195; en 3e Marius Preston, ZS4AMP, 56 
punte. ESB le Jan Botha, ZS4JAN, 354; 2e Rob Cohen, ZS5LA, 168; en 3e 
Marius Preston, ZS4MP, met 131 punte. Ons dank aan almal wat deelgeneem 
het en dit n lekker naweek gemaak het. Die sertifikate sal eersdaags gepos word. 


Die ZSGJVT 40-meter HF-kompetisie. Die kompetisie is taamlik goed onders- 
teun; maar daar was `n swak indiening van logstate slegs 10 is ontvang, waarvan 
een gebruik is as 'n kontrolestaat en `n ander is gediskwalifiseer. ZS/ZR-groep le 
Andrew Mans, ZR3AM (20 jaar oud), 167 punte; 2e Mitchell Mynhardt, ZS6YH 
(12 jaar), 129 punte; 3e Phillip Cronje, ZS6JPC (16 jaar), 52, en de Tiaan van 
Eeden, ZS6TVE (16 Jaar) en Wessels Welgens, ZRGWEW (16 jaar): 38 punte. 
ZU-groep le Hugo Coetzee, ZU3H (15 jaar), 97 punte; 2 e Ruan Maritz, ZU3R 
(16 jaar), 62 punte, en 3 e Jean-Pierre (oetzee, ZUGPJ (9 jaar), met 58 punte. 
Baie geluk en dankie aan die jong lede wat deelgeneem het die sertifikate sal 
binnekort gepos word. Mnr. Chris Steinman, hoof van die Hoër Tegnologiese 
Skool John Vorster, het die gelukstrekking gedoen. Baie geluk aan Mitchell 
Mynhardt, ZS6YH, wie se naam getrek is. Die prys sal binnekort gepos word. 
Die leuse van ZS6JVT is heel gepas: “Die jeug streef na hoë gehalte tegnologiese 
vooruitgang”. 


KLUBNUUS 


Die Wesrand Amateurradioklub hou sy volgende snuffelmark om 12:00 SAT 
op Saterdag 5 Desember by die klubhuis in Krotonstraat, Weltevredenpark, 


Roodepoort. Almal is baie welkom. Vir meer inligting kontak Willem by (082 
890 6775. 


Die Port Elizabeth Amateurradiovereniging (PEARS) hou n gelukstrekking vir 
n TCOM TOT718. Hierdie trekking is oop vir alle gelisensieerde radioamateurs 
en hulle nooi lede van ander klubs om deel te neem. Kaartjies kos R50 elk en 
kan bestel word by Clive, ZS2RT. Clive kan gekontak word by 041 367 3203 
of cfife@absamail.co.za. Daar is nog kaartjies oor, so bespreek spoedig. Die 
trekking vind op 18 Desember plaas en die wenner sal op Sondag 20 Desember 
bekend gemaak word. Iemand gaan n nuwe HF-stel vir Kersfees kry. Onthou, 
kaartjies is slegs R50 elk. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Gelukkig het twee sonvlekke gedurende die week hul verskyning gemaak. 20- en 
40 m is die beste keuses vir DX. In die middae gaan die toestande na Indië goed 
wees. Gedurende laatmiddae en aande gaan toestande na Europa bruikbaar 
wees. Kontakte met Nieu-Seeland en Australië gaan uitdagend wees. Gedurende 
die middae is daar goeie kanse vir 15 m-kontakte met die VSA. Smiddae en 
vroegaande gaan toestande op 15- en 20 m na Brasilië goed wees. Plaaslike 
toestande gaan gedurende die dag op 40 m geskik wees. 80 m behoort gedurende 
vroegoggend en laatmiddag goeie resultate oor die korter afstande te lewer. 30 
m sal gedurende die middel van die dag goeie resultate oor die langer afstande 
lewer. 20 m begin weer om van sy aansien te herwin en daar kan goeie kontakte 
oor die langer afstande gemaak word. Saans is 80 m die beste keuse. Besoek 
gerus www.spaceweather.co.za, vir meer inligting. 


Om SARL-nuus af te sluit DIT IS ALLES GRIEKS VIR MY 


Vra enige hoërskool-fisikaleerder en hy sal u vertel elektrone beheer feitlik alles 
wat ons doen. Bewegende elektrone word 'n stroom genoem, en radiogolwe, 
waarvoor ons radioamateurs so lief is, word veroorsaak deur hoëfrekwensie- 
elektrone wat in antennageleiers vloei. Dink aan n 40 m-golf as n toevallige 
toeris wat @rens heen op reis is. Maar hoe om daar te kom? Dit benodig n 
vervoermiddel en die elektrone voorsien dié vervoer. Ons gebruik radiosenders 
om elektrone in antennas te laat resoneer om radiogolwe te skep en weg te 
stuur moontlik na n skaars DX-bestemming. Daar aangekom, sit dié radio- 
golwe op hulle beurt weer elektrone in n ander antenna aan die beweeg. Die 
stroom bewegende elektrone word versterk en bereik die ontvangspunt en n 
OSO word gemaak. Maar waarom noem ons hulle elektrone? Die ou Grieke het 
opgemerk dat ambersteen, as dit met n velletjie gevryf word, klein voorwerpe 
aantrek. Behalwe vir weerlig, word dit beskou as die mens se vroegste ervar- 
ing van elektrisiteit. In die jaar 1600 het die Engelse fisikus, William Gilbert 

in sy verhandeling De Magnete n nuwe Latynse term “electricus” geskep om 
na hierdie eienskap van die aantrekking van klein voorwerpe te verwys. Beide 
elektries? en “elektrisiteit” is afkomstig van Latyn. (Uit `n ARRL-nuusbrief.) 


DAGBOEK VAN GEBEURE 


22 November Vanaand om 19:30 SAT Integnet met SumbandilaSat as tema; 
30 November sluitingsdatum vir nominasies vir SARL-Raadslede; 5 Desember 
Wesrand-snuffelmark; 6 Desember PEARS HF-kompetisie: 18 Desember sluit- 
ingsdatum vir die PEARS-gelukstrekking; 15 Januarie 2010 sluitingsdatum vir 
die opstelkompetisie; 15 - 17 Januarie 2010 PEARS BHF/UHF-kompetisie. 


SARL-nuus nooi klubs en individue om nuusberigte wat vir radioamateurs en ko- 
rtgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. Die SARL nooi u ook 
om te luister na die program Amateur Radio Mirror International, wat om 
10:00 SAT op 145,750 MHGZ in die Pretoria-gebied uitgesaai word, met herlei- 
dings op 7 082, 7 205 en 17 860 kHz. Daar is ook 'n 'Podcast'-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. U het geluister na `n nuusbulletin van die Suid- 
Afrikaanse Radioliga wat deur Dennis, ZS4BS, saamgestel is. Die redakteur was 
Jannie, ZR6PHD. Dankie dat u saamgeluister het. 73. /EX 


